Document ID: 32004R1011

ΚΑΝΟΝΙΣΜΌΣ (ΕΚ) αριθ. 1011/2004 ΤΗΣ ΕΠΙΤΡΟΠΉΣ
της 24ης Μαΐου 2004
όσον αφορά την έκδοση πιστοποιητικών εισαγωγής για τη ζάχαρη και τα μείγματα ζάχαρης και κακάου με σώρευση καταγωγής ΑΚΕ/ΥΧΕ και ΕΚ/ΥΧΕ, για τις αιτήσεις που υποβλήθηκαν τον Μαΐου του 2004
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 2001/822/ΕΚ τυ Συμβουλίου, της 27ης Νοεμβρίου 2001, για τη σύνδεση των Υπερπόντιων Χωρών και Εδαφών με την Ευρωπαϊκή Κοινότητα (1),
τον κανονισμό (ΕΚ) αριθ. 192/2002 της Επιτροπής, της 31ης Ιανουαρίου 2002, για τις λεπτομέρειες έκδοσης πιστοποιητικών εισαγωγής για τη ζάχαρη και τα μείγματα ζάχαρης και κακάο με σώρευση καταγωγής ΑΚΕ/ΥΧΕ ή ΕΚ/ΥΧΕ (2), και ιδίως το άρθρο 6 παράγραφος 3,
Εκτιμώντας τα ακόλουθα:
(1)
Το άρθρο 6 παράγραφος 4 του παραρτήματος III της απόφασης 2001/822/ΕΚ κάνει δεκτή τη σώρευση καταγωγής ΑΚΕ/ΥΧΕ/ΕΚ για τα προϊόντα που υπάγονται στο κεφάλαιο 17 και στους κωδικούς ΣΟ 1806 10 30 και 1806 10 90 ως όριο ετήσιας ποσότητας 28 000 τόνων ζάχαρης. Σε εφαρμογή του άρθρου 1 παράγραφος 3 του κανονισμού (ΕΚ) αριθ. 2302/2003 της Επιτροπής, της 29ης Δεκεμβρίου 2003, για παρέκκλιση από τον κανονισμό (ΕΚ) αριθ. 192/2002 για τις λεπτομέρειες έκδοσης πιστοποιητικών εισαγωγής για τη ζάχαρη και τα μείγματα ζάχαρης και κακάου με σώρευση καταγωγής ΑΚΕ/ΥΧΕ ή ΕΚ/ΥΧΕ (3), η διαθέσιμη ποσότητα για τις αιτήσεις πιστοποιητικών που υποβλήθηκαν τον Μάιο του 2004 ανέρχεται σε 18 667 τόνους.
(2)
Στις εθνικές αρχές κατατέθηκαν αιτήσεις, σύμφωνα με τον κανονισμό (ΕΚ) αριθ. 192/2002 για την έκδοση πιστοποιητικών εισαγωγής συνολικής ποσότητας 74 613,612 τόνων που υπερβαίνει τη διαθέσιμη ποσότητα.
(3)
Σε εφαρμογή του άρθρου 6 παράγραφος 3 του κανονισμού (ΕΚ) αριθ. 192/2002, πρέπει να καθορισθεί ενιαίος συντελεστής μείωσης που πρέπει να εφαρμοσθεί σε καθεμία από τις αιτήσεις που κατατέθηκαν,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Γίνονται δεκτές οι αιτήσεις έκδοσης πιστοποιητικών εισαγωγής που κατατέθηκαν έως τις 7 Μαΐου 2004 σύμφωνα με το άρθρο 6 παράγραφος 1 του κανονισμού (ΕΚ) αριθ. 192/2002, ως ποσοστό 25,018223 % της ποσότητας που ζητήθηκε.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Μαΐου 2004.

Labels: 10
3
17
18